**CSERNELYI ÓVODA**

pályázatot hirdet Közalkalmazotti jogviszony (Kjt.) keretében

**élelmezésvezető**

munkakör/feladatkör betöltésére.

**Tevékenységi kör (ellátandó feladatok):**

A megbízott óvodavezető utasításai alapján látja el feladatait az alábbiak szerint:

* az élelmezésvezetői feladatok teljes körű ellátása;
* a főzőkonyha és a tálalókonyha napi feladatainak koordinálása, ellátása;
* munkabeosztás készítése, a munkakörhöz tartozó adminisztrációs feladatok ellátása;
* az étlap összeállítása, a napi tápanyagszükséglet megtervezése, az allergének megjelölése, a tápanyagtartalom kiszámítása;
* árubeszerzés lebonyolítása, a beszállítókkal való kapcsolattartás;
* anyaggazdálkodás, nyersanyag kiszabás készítése, raktárkészlet vezetése, árukiadás, leltározás;
* a HACCP szabályainak betartása és betartatása, szakhatóságokkal történő együttműködés.

**Betöltendő állás jogviszonya:** közalkalmazotti jogviszony (Kjt.)

**Foglalkoztatás időtartama, munkaideje, munkarendje, formája:**

* határozatlan idejű
* teljes munkaidő, heti 40 óra
* általános munkarend

**A munkáltatóval, állással kapcsolatos egyéb lényeges információ:**

A pályázati kiírással kapcsolatosan további információt Móring Erika megbízott óvodavezető nyújt, a 30/600-1967-es telefonszámon. Felhívjuk a pályázók figyelmét arra, hogy a kiíró fenntartja a pályázat eredménytelenné nyilvánításának jogát. Kinevezés esetén a pályázatot kiíró 4 hónap próbaidőt köt ki.

**A munkavégzés helye:**

3648 Csernely, Kissor út 28. (Csernelyi Óvoda Konyha telephelye)

**Illetmény és juttatások:**

A közalkalmazott díjazása (illetmény és egyéb juttatások): A közalkalmazottak jogállásáról szóló 1992. évi XXXIII. tv. (Kjt.) és a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet előírásainak megfelelően.

**Pályázati feltételek**

**Jogállásból fakadó jogszabályi követelmények:**

* büntetlen előélet
* cselekvőképesség
* magyar állampolgárság
* erkölcsi bizonyítvány

**Elvárt végzettség/képesítés:**

* Legalább középfokú iskolai végzettség, élelmezésvezető szakképzettség: a 37/2014. (IV. 30.) EMMI rendelet alapján a közétkeztetésre vonatkozó táplálkozás-egészségügyi előírás szerinti végzettség, az Országos Képzési Jegyzékről és az Országos Képzési Jegyzék módosításának eljárásrendjéről szóló kormányrendelet szerinti élelmezésvezető szakképesítés vagy államilag elismert élelmezésvezető szakképesítés.

**Elvárt tapasztalat időtartama:** 1 év

**A pályázat elbírálásánál előnyt jelent:** 3-5 év szakmai tapasztalat

**A pályázatok benyújtásának módja:** Személyesen Móring Erika megbízott óvodavezetőnél vagy postai úton a Csernelyi Óvoda címére (3648 Csernely, Kissor út 29.) történő megküldéssel. A borítékon kérjük feltüntetni az „élelmezésvezetői pályázat” megnevezést.

**A pályázat részeként benyújtandó igazolások, alátámasztó dokumentumok:**

* fényképpel ellátott szakmai önéletrajz
* végzettséget, szakképesítést igazoló okiratok másolata
* három hónapnál nem régebbi erkölcsi bizonyítvány
* szakmai gyakorlat hitelt érdemlő igazolása
* a Kjt. 20/A.§ (5) bekezdés b) pontja alapján a pályázó a pályázathoz csatolja arról szóló nyilatkozatát, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul

**A pályázat elbírálásának módja:** A kinevezésről személyes meghallgatást követően a polgármester javaslatát figyelembe véve a megbízott óvodavezető dönt. Személyes meghallgatásra csak a benyújtott írásos pályázatuk alapján alkalmasnak ítélt jelöltek esetében kerül sor.

**A pályázat benyújtásának határideje: 2024.03.01.**

**A pályázat elbírálásának határideje: 2024.03.05.**

**Állás tervezett betöltésének időpontja: Azonnal**

**A pályázati kiírás további közzétételének helye:** Csernely község honlapja https://csernely.hu/